CELEX: 32017D0153
Language: el
Date: 2017-01-27 00:00:00
Title: Απόφαση (ΚΕΠΠΑ) 2017/153 του Συμβουλίου, της 27ης Ιανουαρίου 2017, για την τροποποίηση της απόφασης 2011/72/ΚΕΠΠΑ σχετικά με περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία

28.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/19
            
         ΑΠΌΦΑΣΗ (ΚΕΠΠΑ) 2017/153 ΤΟΥ ΣΥΜΒΟΥΛΊΟΥ
   της 27ης Ιανουαρίου 2017
   για την τροποποίηση της απόφασης 2011/72/ΚΕΠΠΑ σχετικά με περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Ιανουαρίου 2011 το Συμβούλιο εξέδωσε την απόφαση 2011/72/ΚΕΠΠΑ (1) για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία.
            
         
               (2)
            
            
               Τα περιοριστικά μέτρα που περιέχονται στην απόφαση 2011/72/ΚΕΠΠΑ ισχύουν μέχρι τις 31 Ιανουαρίου 2017. Βάσει επανεξέτασης της εν λόγω απόφασης, η ισχύς των περιοριστικών μέτρων θα πρέπει να παραταθεί μέχρι τις 31 Ιανουαρίου 2018. Θα πρέπει επίσης να ενημερωθούν τα στοιχεία ταυτοποίησης δύο καταχωρισμένων ατόμων.
            
         
               (3)
            
            
               Η απόφαση 2011/72/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   H απόφαση 2011/72/ΚΕΠΠΑ τροποποιείται ως εξής:
   
               1)
            
            
               Το άρθρο 5 αντικαθίσταται από το ακόλουθο κείμενο:
               «Άρθρο 5
               Η παρούσα απόφαση εφαρμόζεται έως τις 31 Ιανουαρίου 2018. Τελεί υπό διαρκή επανεξέταση. Δύναται να ανανεωθεί ή, αναλόγως, να τροποποιηθεί αν το Συμβούλιο κρίνει ότι οι στόχοι της δεν επιτεύχθηκαν.».
            
         
               2)
            
            
               Το παράρτημα τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 27 Ιανουαρίου 2017.
      
         
            Για το Συμβούλιο
         
         
            Ο Πρόεδρος
         
         E. SCICLUNA
      
   
   
      (1)  Απόφαση 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 28 της 2.2.2011, σ. 62).
   
      ΠΑΡΑΡΤΗΜΑ
      Η καταχώριση για το κάτωθι πρόσωπο που περιλαμβάνεται στο παράρτημα της απόφασης 2011/72/ΚΕΠΠΑ αντικαθίσταται ως εξής:
      
         
                      
                  
                  
                     Όνομα
                  
                  
                     Αναγνωριστικά στοιχεία
                  
                  
                     Σκεπτικό της απόφασης
                  
               
                     «27.
                  
                  
                     Sirine (Cyrine) Bent Zine El Abidine Ben Haj Hamda BEN ALI
                  
                  
                     Τυνήσια γεννηθείσα στο Le Bardo στις 21 Αυγούστου 1971, κόρη της Naïma EL KEFI, σύζυγος του Mohamed Marwan MABROUK, κάτοχος του ΕΔΤ αριθ. 05409131.
                     Κάτοχος του τυνησιακού διαβατηρίου με αριθμό x599070, εκδοθέντος τον Νοέμβριο 2016 και λήγοντος στις 21.11.2021.
                  
                  
                     Πρόσωπο για το οποίο διεξάγονται δικαστικές έρευνες από τις τυνησιακές αρχές για συνέργεια σε υπεξαίρεση στην υπηρεσία από δημόσιο αξιωματούχο, συνέργεια σε παράβαση καθήκοντος εκ μέρους κρατικού λειτουργού προκειμένου να παρασχεθεί αδικαιολόγητο πλεονέκτημα σε τρίτο πρόσωπο και να προκληθεί ζημία στο δημόσιο, και με την άσκηση παράνομης επιρροής σε κρατικό λειτουργό με σκοπό την εξασφάλιση άμεσων ή έμμεσων πλεονεκτημάτων σε τρίτους.
                  
               
                     28.
                  
                  
                     Mohamed Marwan Ben Ali Ben Mohamed MABROUK
                  
                  
                     Τυνήσιος, γεννηθείς στις 11 Μαρτίου 1972, γιος της Jaouida El BEJI, παντρεμένος με την Sirine BEN ALI, γενικός διευθυντής, διεύθυνση κατοικίας 8 rue du Commandant Béjaoui — Carthage — Τύνιδα, κάτοχος του ΕΔΤ αριθ. 04766495. Κάτοχος γαλλικού διαβατηρίου αριθ. 11CK51319 που λήγει στις 1.8.2021.
                  
                  
                     Πρόσωπο για το οποίο διεξάγονται δικαστικές έρευνες από τις τυνησιακές αρχές για συνέργεια σε υπεξαίρεση στην υπηρεσία από δημόσιο αξιωματούχο, συνέργεια σε παράβαση καθήκοντος από μέρους κρατικού λειτουργού προκειμένου να παρασχεθεί αδικαιολόγητο πλεονέκτημα σε τρίτο πρόσωπο και να προκληθεί ζημία στο δημόσιο, και με την άσκηση παράνομης επιρροής σε κρατικό λειτουργό με σκοπό την εξασφάλιση άμεσων ή έμμεσων πλεονεκτημάτων σε τρίτους.».